પુરુષ જેમ અમુક બાબતોને સ્વીકારી શકતો નથી તેમ સ્ત્રીઓ પણ અમુક બાબતોને નકારી શકતી નથી. પુરાતન કાળથી ચાલતી આવતી પ્રથા છે… સ્ત્રી લગ્ન બાદ પોતાનું નામ, સરનામું, એમ કહીએ કે સમગ્ર ઓળખાણ ફેરવી નાખે છે. શું કામ? શા માટે સ્ત્રીઓની જ અટક બદલવામાં આવે છે ? વર્ષોથી એક જ નામથી ઓળખાતી સ્ત્રી બે ભાગમાં વહેચાય જાય છે.. કહેવાય છે કે સ્ત્રી બંને કુળ તારે.. પણ એમાં સમાજ એને તાણી નાખે છે એનું શું? વર્ષોથી કહેવાતી.. બોલતી.. સમજાતી તેની ઓળખાણ એક દિવસમાં જ ફરી જાય..શા માટે? આખરે લગ્ન તો બંને કરે છે ને? કહેવાય તો નવ દંપતિ પણ માત્ર સ્ત્રીનું જ સમગ્ર અસ્તિત્વ બદલાય છે.. એને હવે માત્ર દિકરી જ નહિ પણ સારી પત્ની, વહુ, મા અને કેટલાય પાત્રો કરવાના. કોઈ પણ ખચકાટ વગર બધી જ ફરજ બજાવવાની. અને સ્ત્રી કરે પણ છે.. એને કઈ સામે અપેક્ષા પણ નથી.. માત્ર માન – સન્માનની જ અપેક્ષા છે. બહાર સમાજમાં કે દુનિયામાં સન્માનને પાત્ર બનવું નથી. એને તો એના પિતા,પતિ, અને દીકરાના મોઢે બે શબ્દ માનના સંભાળવા છે. પણ દરેક પુરુષ આ વાત સ્ત્રીના મૃત્યુ બાદ જ સ્વીકારે છે. સ્ત્રીને આ અફસોસ છે..